b'\n_START_ARTICLE_\nEdwin Sutherland\n_START_SECTION_\n\xc5\xbdivljenje in zgodnje izobra\xc5\xbeevanje\n_START_PARAGRAPH_\nEdwin Sutherland je odra\xc5\xa1\xc4\x8dal in \xc5\xa1tudiral v Ottawi v Kansasu in Grand Islandu na Nebraski. Leta 1904 je diplomiral na Grand Island College. Po kon\xc4\x8danem \xc5\xa1tudiju je dve leti u\xc4\x8dil latin\xc5\xa1\xc4\x8dino, gr\xc5\xa1\xc4\x8dino, zgodovino in stenografijo na univerzi Sioux Falls v Ju\xc5\xbeni Dakoti. Leta 1906 je kon\xc4\x8dal z delom na univerzi Sioux Falls in se vpisal na univerzo v Chicago, kjer je leta 1913 doktoriral. Nato se je prekvalificiral iz zgodovinarja v sociologa in politi\xc4\x8dnega ekonomista. Na velik del njegovega \xc5\xa1tudija je vplival pristop k preu\xc4\x8devanju kriminalitete s katerim se je seznanil v \xc5\xa1oli v Chicagu in je namesto genetskih ali osebnih zna\xc4\x8dilnosti kot determinante \xc4\x8dlove\xc5\xa1kega vedenja dajal prednost socialnim in fizi\xc4\x8dnim dejavnikom okolja.'